**NYEREMÉNYJÁTÉK**

**tájékoztató**

**1) A Játék szervezője és lebonyolítója** (a továbbiakban: **Szervezők**)**:** CRYSTAL NAILS Kereskedelmi és Szolgáltató Korlátolt Felelősségű Társaság **(**székhely: 1085 Budapest, József körút 44. fszt. 3.cégjegyzékszám: 01-09-716148adószám: 13047319-4-42). valamint Jákob Zoltán, Zsiros Anna, Onody Bernadett.

Ügyfélszolgálat, panaszkezelés:

Elite Cosmetix Kft.

telefonszám: +36 30 / 846 8879

e-mail: ugyfelszolgalat@crystalnails.hu

**2) A játék elnevezése**

A Szervezők nyereményjátékot indítanak a jelen Tájékoztatóban meghatározott feltételekkel.

A játék elnevezése: **Játssz és nyerd meg a 3 db 100.000 Ft értékű ajándékutalvány egyikét!** (a továbbiakban: **Játék**)

**3) A Játék meghatározása, részvétel a Játékban, a Játék időtartama**

3.1) A Játékra jelentkező (a továbbiakban: **Játékos**) a Játékban részt úgy vehet részt, ha

(i.) követi a Szervezők, azaz @crystalnailshu, @jakobzoli, @nailcocktail, @\_bettynails\_ Instagram fiókokat folyamatosan, a Játék teljes időtartama – ide értve a sorsolás napját is – alatt,

(ii.) megjelöli a @crystalnailshu posztja alatt kommentben, hogy szerinte melyik kettő ismerőse örülne még a nyereménynek / érdeklődik az igényes körmök iránt.

Más jelentkezési módot a Szervező nem fogad el.

A Játékos nagyobb eséllyel indul, ha többször kommenttel, azonban arra ügyelnie kell, hogy mindig 2 új ismerőst jelöljön meg a poszt alatt (tehát ne a korábbiakat tag-elje újra).

3.2) A Játékban részt vehet minden cselekvőképes és – törvényes képviselője hozzájárulásával –korlátozottan cselekvőképes, magyarországi lakóhellyel vagy tartózkodási hellyel rendelkező természetes személy.

3.3) A Játékban való részvétel további feltétele, hogy a Játékos rendelkezzen saját, publikus Instagram felhasználói fiókkal, amely alapján személye azonosítható.

3.4) A Játék a Játékos számára ingyenes és semmilyen vásárlási kötelezettséggel nem jár.

3.5) A Játék 2021. október 11. napján 10 óra 00 perckor kerül meghirdetésre és 2021. október 25. napján 23 óra 59 perckor ér véget. A Játékos a jelen Tájékoztatóban írott feltételeknek ezen határidőn belül tehet eleget.

3.6) A Játékos a Játékban történő részvételtől a Játék teljes időtartama alatt bármikor elállhat. Az erre vonatkozó nyilatkozatát a Játékos a Szervező 1. pontban meghatározott e-mail címére küldött elektronikus levélben teheti meg.

**4) Nyeremény; a nyertes kiválasztása, értesítése, a nyeremény átadása**

4.1) A nyeremények:

*3 db 100.000 Ft értékű Crystal Nails vásárlási utalvány*

4.2) A Játékban 3 nyertes kerül kiválasztásra, azon Játékosok közül, akik a jelen Tájékoztató 3.1. pontja szerint a Játékra jelentkeztek és a jelen Tájékoztatóban írott egyéb feltételeknek is megfelelnek.

4.3) A nyertes Játékosok és közöttük az egyes nyeremény 2021. okt. 26. napján 11 óra 00 perckor kerül sor véletlenszerű, számítógépes sorsolással.

4.4) A nyerteseket a CRYSTAL NAILS Kft. legkésőbb 2021. okt. 26. napján privát Instagram üzenetben értesíti, illetve a nyertesek nevét közzéteszi az Instagram oldalán.

A nyertes Játékos erre az üzenetre haladéktalanul, de legkésőbb 5 munkanapon belül köteles válaszolni, és válaszüzenetben elküldeni a teljes nevét, ha az eltér az Instagram profiljában megadott nevétől, valamint postázási címét (irányítószám, település neve, közterület neve, közterület jellege, házszám, épület/lépcsőház száma/jele, emelet, ajtószám), telefonszámát és e-mail címét a nyeremény átadásának lebonyolítása érdekében.

A jelen pontban meghatározott válaszadási határidő jogvesztő, annak eredménytelen eltelte esetén a nyertes Játékos a nyereményre való jogosultságát elveszti.

4.5) A nyereményt a Szervező postai úton juttatja el a jutalmazotthoz az általa megadott címre, egyszeri alkalommal, a Játék lezárását és a nyertessel való címegyeztetést követő 30 napon belül. Amennyiben a nyeremény nyertes részére történő kézbesítése sikertelen és a nyertes a sikertelen kézbesítésre vonatkozó értesítést követő 30 napon belül nem veszi át a nyereményt, úgy a nyereményre vonatkozó jogát elveszti.

**5) Egyéb rendelkezések**

5.1) A Szervezők tájékoztatják a Játékosokat, hogy – a Szervezők a saját Instagram oldaluk használatán túlmenően – nem állnak kapcsolatban az Instagrammal, a Játékot az Instagram semmilyen módon nem ajánlja, nem szponzorálja, nem támogatja, nem szervezi és nem hagyja jóvá. Így az Instagramot a Játékkal kapcsolatban, abból eredően semmilyen kötelezettség, felelősség nem terheli, a Játékkal kapcsolatban, abból eredően felmerült panasz kezelésére nem köteles és nem jogosult, a Játékkal összefüggő igény, követelés kielégítéséért nem felel.

A Játékért – annak valamennyi elemét, és az azzal összefüggésben bármely személy részéről, bármikor felmerült igényt, követelést is ide értve –, kizárólag a Szervezők felelősek.

5.2) A Játékos a Játékra történő jelentkezéssel elfogadja a jelen Tájékoztatóban foglaltakat.

A Játékos a Játékra történő jelentkezéssel elfogadja a CRYSTAL NAILS Kft. [Nyereményjáték-szabályzatát.](https://www.crystalnails.hu/szabályzat_nyereményjáték_általános_vegleges.docx) A Nyereményjáték-szabályzat és a jelen Tájékoztató eltérése esetén a jelen Tájékoztató rendelkezései az irányadók.

A Játékos a Játékra történt jelentkezéssel elfogadja a CRYSTAL NAILS Kft. [Adatkezelési és Adatvédelmi Tájékoztatóját.](https://www.crystalnails.hu/adatvedelmi_es_adatkezelesi_tajekoztato)

Budapest, 2021. október 11.